open-index/open-wikipedia-markdown huggingface dataset:
Garth Brooks

**Troyal Garth Brooks** *(g. [[1962]] m. [[vasario 7]] d.)* – amerikiečių kantri atlikėjas bei dainų autorius. 2020 m. duomenimis, vien JAV buvo parduota virš 156 milijonų Brooks įrašų, todėl Brooks yra antras geriausiai parduodamas atlikėjas JAV, atsiliekantis tik „The Beatles“. Atlikėjas visame pasaulyje yra pardavęs virš 190 milijonų įrašų ir yra vienas geriausiai parduodamų muzikantų.

Nuo 2001 m. iki 2009 m. atlikėjas buvo baigęs savo muzikinę karjerą, tačiau 2005 m. sugrojo keletą koncertų ir 2009 m. vėl grįžo į muzikinį pasaulį.

2023 m. duomenimis, atlikėjas yra išleidęs vienuoliką studijinių albumų, iš kurių naujausiasis, „Fun“, išleistas 2020 m. lapkritį.

## Diskografija
;Studijiniai albumai
* 1989: *Garth Brooks*
* 1990: *No Fences*
* 1991: *Ropin' the Wind*
* 1992: *The Chase*
* 1993: *In Pieces*
* 1995: *Fresh Horses*
* 1997: *Sevens*
* 1999: *Garth Brooks in…. The Life of Chris Gaines*
* 2001: *Scarecrow*
* 2005: *The Lost Sessions*
* 2014: *Man Against Machine*
* 2016: *Christmas Together* (kartu su Trisha Yearwood)
* 2016: *Gunslinger*
* 2020: *Fun*

;Dainų rinkiniai ir koncertiniai albumai
* 1994: *The Garth Brooks Collection*
* 1994: *The Hits*
* 1998: *Double Live*
* 2007: *The Ultimate Hits*
* 2013: *[[Blame It All on My Roots: Five Decades of Influences]]*
* 2016: *The Ultimate Collection*
* 2017: *The Anthology Part I: The First Five Years*
* 2018: *Triple Live*
* 2018: *The Anthology Part III: Live*
* 2019: *Legacy*

## Išnašos

## Nuorodos
*
Korsikietiška vendeta

**Korsikietiška vendeta** () – 1976 m. Prancūzijoje sukurta kriminalinė komedija.

## Pagrindiniai aktoriai
*Helene Dieudonne
* Yvette Maurech
* Andree de Beaumont
* Roger Carel
* Fernand Sardou
* Catherine Rouvel

## Turinys

Korsika – nedidelė sala, kurioje visi yra arba giminės, arba vieni kitus pažįsta. 

Po to, kai miestelyje penketas brolių – mafijozų nužudo policininką su žmona, jo motina prisiekia atkeršyti. Bėda ta, kad šeimoje daugiau nėra vyrų, o jos sūnėnas, taip pat policininkas, neketina vykdyti vendetos. Motinai nelieka nieko kito, kaip pasitelkus į pagalbą dvi taip pat garbaus amžiaus drauges, vykdyti keršto misiją pačioms...
Vedega (įnagis)

**Vedega** – įrankis su metaline galva ir mediniu kotu, panašus į kaplį ar kirvį lenktais ašmenimis. Naudojamas loviams, geldoms, luotams (vientiso medžio valtims), kitiems lenktiems paviršiams ir ertmėms skobti. Įrankio ašmenys platesni už įmovinę dalį, išlenkti lankeliu arba išlenktais kraštais, pritaikyti patogiam darbui medžio drožyboje. Nuo įprasto kirvio vedega skiriasi statmenais penčiai (bukajai daliai) ašmenimis. Plačiai naudoja staliai, dailidės, kubiliai ir kiti su mediena dirbantys meistrai. 

Medžio kapojimo, kirtimo, skobimo darbams kai kurios tautos tradiciškai plačiau naudoja vedegas. Nuo bronzos amžiaus laikų naudojami ir kombinuoti vedegos–kirvio formos įrankiai. Kai kurie į vedegą panašūs įrankiai (kauptukai) paplitę žemės ūkio darbuose.

Vedegos ne visada būdavo užmaunamos ant kotų. Senovėje jos būdavo padaromos iš akmens, nušlifuojamos iki reikiamos formos. Galėjo atlikti kalto funkciją, apdirbant įvairias tvirtas medžiagas (medį, akmenį). Šiuos įrankius senovėje plačiai naudojo akmens tašytojai. Vedegas kaip karo ginklą turėjo maoriai Naujojoje Zelandijoje.


TroughAdze.jpg|Šiuolaikinė vedega
Cooperadze.jpg|Kubiliaus įrankis
Japanese-hoe-kuwa,katori-city,japan.JPG|Japoniška vedega
Adze LACMA AC1998.257.4.jpg|Tailando vedega
Escut de Vinaixa.svg|Heraldikoje. Vinaiksa () komūnos herbas (Leridos provincija, Ispanija)
Making paddle with adze, Tobi, Western Caroline Islands, Micronesia.jpg|Mikronezijos čiabuvis su vedega


## Literatūra

* Salaman, R. A.. Dictionary of tools used in the woodworking and allied trades, c. 1700-1970. USA edition, New York: Scribner, 1975. 23. Print.
* Shubert SB, Bard, KA (1999). Encyclopedia of the archaeology of ancient Egypt. New York: Routledge. p. 458. ISBN 0-415-18589-0.

## Nuorodos

* Vedega (''kaisiadoriumuziejus.lt'')
* Vedega virtualioje parodoje (''muziejai.lt'')
Big Sean

**Sean Michael Leonard Anderson** *(g. [[1988]] m. [[kovo 25]] d.)*, geriau žinomas kaip **Big Sean** – amerikiečių reperis iš Detroito. Atlikėjas išgarsėjo, kai 2005 m. kitas garsus hiphopo atlikėjas Kanye West išgirdo jį improvizuojant. Po dvejų metų, Big Sean pasirašė kontraktą su West įrašų kompanija „GOOD Music“. Išleidus keletą įrašų rinkinių *(mixtapes)*, 2011 m. buvo išleistas debiutinis atlikėjo albumas „Finally Famous“. 2013 m. buvo išleistas antrasis, „Hall of Fame“, o 2015 m. vasarį – trečiasis, „Dark Sky Paradise“, kuris debiutavo pirmojoje vietoje JAV „Billboard 200“ reitinge.

2024 m. duomenimis, Big Sean yra išleidęs šešis studijinius albumus, iš kurių naujausiasis, „Better Me Than You“, buvo išleistas 2024 m. rugpjūtį.

## Diskografija
* *Finally Famous* (2011)
* *Hall of Fame* (2013)
* *[[Dark Sky Paradise]]* (2015)
* *[[I Decided|I Decided.]]* (2017)
* *[[Detroit 2]]* (2020)
* *Better Me Than You* (2024)

## Išnašos

## Nuorodos
*
Žiaurūs

**Žiaurūs** () – režisieriaus Sergio Corbucci 1967 m. sukurtas vesternas.

## Pagrindiniai aktoriai
: *Aktorius – vaidmuo*
* Joseph Cotten – pulkininkas Jonas
* Norma Bengeli – Kler / misis Embrouz Alen
* Al Mulock – valkata
* Aldo Sambrell – Pedro
* Julian Mateos – Benas
* Angel Aranda – Netas
* Gino Pernice – Džefas 
* Maria Martin – Kiti / misis Embrouz Alen

## Turinys

Nors JAV pilietinis karas neseniai baigėsi, pulkininkas Jonas svajoja apie Konfederacijos armijos atsikūrimą ir naują pergalę. Kartu su sūnumis Benu, Netu ir Džefu jis užpuola ir išžudo armijos konvojų, gabenantį sunaikinti daugiau kaip milijoną iš apyvartos išimamų dolerių. Vis dėlto apiplėšimas – tik nedidelė plano dalis, kuriam įgyvendinti reikia kad pinigai saugiai atsidurtų Pietinėse valstijose. Tam sukurpiamas iš pažiūros nepriekaištingas planas – pinigai paslepiami karste, parūpinami dokumentai, kad tai Konfederatų karininko kapitono Embrouzo palaikai, kuriuose gedinti žmona, jos tėvas ir broliai gabena į savo rančą, kad galėtų palaidoti. Našlės vaidmeniui pasitelkiama išgerti mėgstanti prostitutė Kiti, tačiau po kurio laiko ji pamėgina pabėgti kartu su pinigais ir yra nužudoma. 

Kad galėtų laikytis savo plano, Jonas siunčia savo sūnų Beną į artimiausią miestą, kad šis rastų moterį, galinčią suvaidinti misis Embrouz. Salūne Benas pastebi kortuotoją Kler ir, padėjęs kitiems pastebėti jog ši sukčiauja, su ja pasprunka. Sužinojusi, kokį vaidmenį turės atlikti, Kler bando priešintis, tačiau sutikti su pasiūlymu – vienintelė galimybė išgyventi.

Kelionė darosi vis pavojingesnė, nes kelyje tyko ne tik įtarūs Sąjungininkų patruliai, ieškantys konvojaus užpuolikų, bet ir gintis pasiruošę miestų gyventojai ar plėšikai. Pamažu tarp Kler ir Beno pradeda megztis simpatija, nes šis, kitos nei likę broliai motinos sūnus, jaučiasi atstumtas ir išnaudojamas. Po to, kai broliai be gailesčio pašalina sutiktą buvusį tikrojo kapitono Embrouzo parankinį, Kler supranta, kad net ir sėkmingai pabaigus operaciją jos greičiausiai lauks mirtis. Kai keliautojus užpuola meksikiečiai plėšikai ir juos nuveja armijos patrulis, Kler, kaip misis Embrouz, pasiprašo galimybės trumpam apsistoti jų forte, o netrukus pareiškia norinti, kad jos velionis vyras būtų jame ir palaidotas. 

Jonas kartu su sūnumis bejėgiškai stebi kaip karstas su pinigais palaidojamas prie forto esančiose kapinėse. Galiausiai procesija pajuda toliau. Kler neabejoja, kad už šį poelgį ją netrukus nužudys, tačiau Jonas turi kitokį planą...
Bukitingis

**Bukitingis** () – miestas Indonezijoje, Sumatros saloje, Vakarų Sumatros provincijoje, 90 km nuo Padango. Įsikūręs Minangkabau aukštumose, apsuptas Marapio, Singalango ugnikalnių. Žemės ūkio regiono prekybinis centras. Turizmas (apylinkėse yra vaizdingų ežerų, kanjonų).

## Istorija

1825 m. gyvenvietę ***Fort de Koko*** () pavadinimu įkūrė olandai. Tai buvo viena pirmųjų olandų gyvenviečių saloje. 1856 m. pastatytas koledžas, 1891–1894 m. nutiestas geležinkelis. 1949 m., Indonezijos revoliucijos metu, Bukitingyje veikė laikinoji vyriausybė.

## Šaltiniai
Bulidenas

**Bulidenas** () – miestelis šiaurės Švedijoje, Vesterbotene, 28,5 km į vakarus nuo Šelefteo.

## Istorija

Nuo XVII a. iki 1967 m. veikė kasyklos, kuriose kastos polimetalų, švino, cinko rūdos. Kasta požeminiu būdu.

## Šaltiniai
Bungo sąsiauris

**Bungo sąsiauris** () – sąsiauris Japonijoje, tarp Kiūšiū ir Šikoku salų. Jungia Vidinę Japonijos jūrą su Ramiuoju vandenynu. Ilgis – 65 km. Plotis nuo 30 iki 75 km. Mažiausias gylis farvateryje ~75 m. Pakrantėse daug užutėkių. Svarbiausi uostai – Usukis, Saekis (Hirošima).

## Šaltiniai
Buor Chaja

**Buor Chaja** (, ) – įlanka pietinėje Laptevų jūros dalyje, į pietryčius nuo Lenos deltos, įsiterpia į Jakutijos žemes. Iš rytų apribota Buor Chajos kyšulio. Ilgis 120 km, plotis ties žiotimis 110 km. Gylis iki 18 m. Įteka Omolojus, Chara Ulachas, Orto Stanas ir kt. Didžiąją metų dalį dengiama ledo.

Prie Buor Chajos įlankos įsikūręs Tiksis.

## Šaltiniai
Burbonė

**Burbonė** () – istorinė sritis vidurio Prancūzijoje. Atitinka dabartinį Aljė departamentą bei Šero departamento dalį. Sostinė – Mulenas. Plotas ~7000 km².

Pirmasis žinomas Burbonė valdovas buvo Aimaras I Burbonietis (913 m.). XIII a. iš Burbonė kilo Burbonų dinastija.

## Šaltiniai
Burynė

**Burynė** () – miestas šiaurės Ukrainoje, Sumų srityje, prie Čašos upės (netoli jos santakos su Seimu). Rajono centras. Geležinkelio stotis (Putivlė) prie Kijevo–Kursko linijos. Plentai į Konotopą, Gluchovą, Sumus. Maisto (pieno miltų, grūdų), tipografijos pramonė.

## Istorija

Burynė šaltiniuose minima nuo 1688 m. Miesto statusas suteiktas 1964 m. Ilgą laiką buvo cukraus pramonės centras.

## Šaltiniai
Kauptukas

**Kauptukas** – sodo ar daržo įrankis, skirtas dirvai purenti, apkaupti augalus, kasti nedideles duobeles.

Kauptuką sudaro įprastai medinis kotas bei metalinis antgalis, pritvirtintas ant vieno koto galo.

Kotas gali būti ilgas – apie 1,5 metro ilgio ir skirtas darbui stovint, pavyzdžiui, lysvių kaupimui. Trumpi kauptukai (iki 0,5 metro ilgio) patogūs dirbant arti žemės, pavyzdžiui, tvarkant gėles.

Kauptukų antgaliai būna skirtingų formų, įprastai T formos.
Laistytuvas

**Laistytuvas** – nešiojama talpykla, dažniausiai su rankena, naudojama augalams laistyti. Naudojamas nuo XVII a. Nuo to laiko buvo padaryta daug jo dizaino pakeitimų. Be augalų laistymo, jis naudojamas daug kur kitur, nes tai yra universalus įrankis.

Laistytuvo talpa gali būti nuo 0,5 litro (vidaus augalams) iki 10 litrų (naudoti soduose). Laistytuvai dažniausiai būna gaminami iš metalo, keramikos, plastiko. Šone esantis vamzdelis (priedas su daug mažų skylučių) gali būti uždedamas ant vamzdelio, kad išskaidytų srovę į mažus lašelius, siekiant išvengti per didelio spaudimo ir nepažeisti gležnų augalų.

## Istorija
1886 m. laistytuvą užpatentavo Johnas Hawsas. Patente buvo parašyta „Šis naujas išradimas – laistytuvas – yra lengvas nešioti ir paversti, taip pat yra švarus ir labiau pritaikytas paprastiems žmonėms.“

## Šiuolaikinis naudojimas

Laistytuvus paprastai naudoja sodininkai. Kelininkai jais užpila bitumą ant asfalto. Jie taip pat gali būti naudojami ir kaip ornamentai, ir kaip meno kūrinių dalys.

## Šaltiniai
The Marshall Mathers LP 2

**The Marshall Mathers LP 2** – aštuntasis studijinis amerikiečių reperio Eminem albumas, išleistas 2013 m. lapkričio 5 d. Albumas yra 2000 m. pasirodžiusio „The Marshall Mathers LP“ tęsinys. Kartu albume dainas atlieka tokie atlikėjai, kaip Skylar Grey, Rihanna, Nate Ruess, Kendrick Lamar. Albumas susilaukė teigiamų kritikų įvertinimų ir debiutavo pirmose „Billboard 200“ ir Jungtinės Karalystės reitingų vietose. Vėliau albumas tapo antru geriausiai parduodamu albumu JAV 2013 m.

2015 m. albumas bei laimėjo „Grammy“ apdovanojimą geriausio repo albumo nominacijoje.

## Dainų sąrašas

## Išnašos
Karl von Plehwe

**Karl von Plehwe** (1877 m. birželio 30 d. Klaipėdoje – 1958 m. kovo 27 d. Espelkampe) – karininkas, politikas, dvarininkas. 

## Biografija

Gimė 1877 m. birželio 30 d. Klaipėdoje, dvarininkų Karl Ludwig von Plehwe ir Sophie von Goßler šeimoje, senelis Karl Gustav von Goßler buvo Prūsijos kancleris. 1894 m. pradėjo tarnauti Vokietijos imperijos kariuomenėje, 1895 m. suteiktas leitenanto laipsnis, 1899 m. išleistas į rezervą. Vėliau šeimos dvare *Dvariškiuose* (Dwarischken) netoli Širvintos. 1905 m. vedė Berta von Alt-Stutterheim (1879–1919). 1913-1918 m. buvo Prūsijos atstovų rūmų narys, 1921-1932 m. buvo Prūsijos landtago narys, priklausė Vokietijos nacionalinei tautos partijai. Kaip komendantas dalyvavo I pasauliniame kare. 1914 m. apdovanotas geležiniu kryžiumi. Po karo dalyvavo mūšiuose kartu su bermontininkais prieš Lietuvos ir Latvijos kariuomenes. 1922 m. vedė Erika von Alt-Stutterheim (1881–1956). 1936 m. suteiktas Antro rango kapitono laipsnis. 1944 m. liepą artėjant raudonajai armijai pasitraukė į vakarus, mirė 1958 m. kovo 27 d. Espelkampe.

## Nuorodos

* Susijusi literatūra (vok.)
* Biografija (vok.)
* Geneologija (vok.) 

## Literatūra

* Genealogisches Handbuch des Adels, Adelige Häuser B Band II, Seite 307, Band 12 der Gesamtreihe, C. A. Starke Verlag, Limburg (Lahn) 1956.
* Karl-Friedrich Hildebrand, Christian Zweng: Die Ritter des Ordens Pour le Mérite des I. Weltkriegs. Band 3: P–Z. Biblio Verlag, Bissendorf 2011, ISBN 3-7648-2586-3, S. 38-39.
Buskas

**Buskas** () – miestas vakarų Ukrainoje, Lvovo srityje, 51 km į šiaurės rytus nuo Lvovo, prie Bugo upės. Rajono centras. Pro miestą eina Lvovo–Kijevo plentas, keliai į Berestečką, Peremyšlianus. Už 5 km yra Krasnės geležinkelio stotis. Maisto pramonė. Yra 1708 m. medinės Šv. Paraskevos ir 1752 m. Šv. Onufrijaus cerkvės, 1998 m. Šv. Petro ir Povilo cerkvė, rotušė, XIX a. grafo Badenio rūmai, žydų kapinės. Apylinkėse yra Oleskos pilis, Pidhoreco pilis, senovinės Plesensko gyvenvietės liekanos.

## Istorija

Gyvenvietės šaltiniuose minima nuo 1097 m. kaip ***Bužskas*** (*Бужск, Бужеск*). XIII a. čia stovėjo voluiniečių pasienio pilis, bet 1241 m. sudeginta totorių. 1411 m. Buskui suteiktos Magdeburgo teisės. XVII a. buvo vienas svarbiausių Rusios vaivadijos miestų. Valdant Austrijai-Vengrijai sumenko.


Busk city council.jpg|Rotušė
Буськ (2).JPG| Šv. Paraskevos cerkvė
Буськ.Церква Св. Онуфрія.jpg|Šv. Onufrijaus cerkvė
Буськ. Палац графа Бадені.jpg|Badenio rūmai


## Šaltiniai
Guy Sebastian

**Guy Theodore Sebastian** (g. 1981 m. spalio 26 d. Klange, Selangore, Malaizijoje) – iš Malaizijos kilęs Australijos dainininkas bei dainų autorius, išgarsėjęs 2003 metais, kuomet laimėjo Australijos „Idol“ televizijos konkursą. 2010–2012 metais Guy buvo australų projekto „X-Factor“ vienas teisėjų. Iki šiol atlikėjas išleido aštuonis albumus, iš kurių net septyni tapo platininiais, o du užėmė pirmą vietą šalies perkamiausių albumų sąraše. Iš viso Sebastian yra pardavęs 3,7 mln. singlų bei albumų ir yra sėkmingiausias visų laikų Australijos „Idol“ dalyvis.

Atlikėjas yra dainavęs tokiems žinomiems žmonėms kaip Oprah Winfrey, Jungtinės Karalystės Karalienei Elžbietai II, taip pat popiežiui Benediktui XVI.

## Diskografija

### Albumai
* 2003: *Just as I Am*
* 2004: *Beautiful Life*
* 2006: *Closer to the Sun*
* 2007: *The Memphis Album*
* 2009: *Like it Like That*
* 2012: *Armageddon*
* 2014: *Madness*

### Rinktinių dainų albumai
* 2010: *Twenty Ten*

### DVD/CD
* 2008: *The Memphis Tour*

### EP
* 2007: *Your Song*
* 2009: *Guy Sebastian EP*

## Nuorodos

* Oficiali svetainė – guysebastian.com

|-
Dark Sky Paradise

**Dark Sky Paradise** – trečiasis studijinis amerikiečių reperio Big Sean albumas, išleistas 2015 m. vasario 24 d. Kartu albume dainas atlikeka Kanye West, Drake, Ariana Grande, Chris Brown, Lil Wayne, John Legend bei kiti atlikėjai. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje..

2016 m. „Grammy“ apdovanojimuose singlas „One Man Can Change The World“ buvo nominuotas geriausio grupinio repo įrašo nominacijoje.

## Dainų sąrašas

## Išnašos
Žąslai

**Žąslai** – žirgo pakinktų dalis, esanti gyvūno snukyje. Jų ir kamanų pagalba valdomas žirgas. Žąslai dedami ant arklio apatinio žandikaulio bedančio krašto, ant liežuvio. Jie sukurti taip, kad spaudimu veiktų arklio snukio jautriausias vietas. Žąslais raitelis valdo žirgą – sukeldamas skausmą ar nepatogumą tam tikroje žirgo burnos vietoje jis iššaukia norimą gyvūno atsaką.

Yra įvairių žąslų rūšių, tačiau įprasčiausi yra du pertvara sujungti metaliniai žiedai.

## Istorija

Prijaukinus žirgus, žąslai vystėsi palaipsniui. Pradžioje jota tik valdant kojomis, vėliau sukurtos kamanos su į burna kišama virvele arba žiedu, įvertu tarp šnervių. Pirmieji žąslai buvo pagaminti iš rago, kaulo, medžio, virvės. Metaliniai (bronziniai) žąslai pradėti XIII–XII a. pr. m. e. Seniausi odos ar sausgyslių žąslai su elnio ragų žiedais virvei pririšti rasti Juodosios jūros pakrantėje. Jie datuojami IV tūkstm. pr. m. e. Žąslus plačiai taikė senovės indoeuropiečiai, jų randama daugelyje Lietuvos pilkapių, kapinynų. Manoma, kad metaliniai žąslai buvo pradėti naudoti Artimuosiuose Rytuose apie 1500 m. pr. m. e. Tai buvo paprasti ar su sujungimu, dažnai su labai ornamentuotais vadelių žiedais. Ankstyvieji žąslai galėjo būti gan griežti, naudojami karietoms ar arkliams, jojamiems be balnų ar kilpų. IV a. pr. m. e. išrasti sudėtingesni žąslai – laužtukai. Jie reikalauja mažiau darbo vadelėmis, bet daugiau įgūdžių.

XIX a. sukurta didelė žąslų įvairovė. Dabartiniai žąslai gaminami iš nerūdijančio plieno, sintetinių medžiagų.

## Nuorodos
* Kamanos ir žąslai
Skiltuvas

**Skiltuvas** – titnaginis arba geležinis įrankis ugniai įdegti. Nuo skiltuvo skėlimo į akmenį kyla žiežirbos, ir taip užkuriama ugnis. Skeliant skiltuvu į titnagą išgaunamos kibirkštys, jomis nesudėtinga uždegti tokias degias medžiagas kaip medžių žievių plaušą, pakulas, sausą žolę ar anglinę medvilnę (suanglėjęs medvilninis audinys).

Geležinis skiltuvas su gabalėliu titnago viduramžiais atstodavo žiebtuvėlį ar degtukus. Tradicinis ugnies skiltuvas su titnagu ir lengvai degia medžiaga nešiojamas natūralios odos maišelyje.

## Istorija

Senovėje skiltuvai buvo reikalingi užkurti laužams. Iki plieno išradimo buvo naudojami geležis arba titnagas, kurių pagalba galima sukelti aukštos temperatūros kibirkštį ir nuo jos įsiplieskiančią ugnį. Geležies amžiuje iki degtuko išradimo buvo įprasta užkurti ugnį plienu su titnagu. Ugnies įdegimas skėlimu Europoje buvo naudojamas senaisiais, viduramžių, vikingų laikais. Nustatyta, kad „ledo žmogus“ Ecis ugniai įdegti naudojo pirito mineralą.

Geležinis skiltuvas Europoje paplito I tūkstm. pr. m.e. pabaigoje, o pirmaisiais mūsų eros amžiais plačiai paplito ir Rytų bei Šiaurės Europoje. Pirmieji geležiniai skiltuvai buvo lazdelės formos, o apie V a. pradėti naudoti lanko ar kitokios formos skiltuvai.

Plienas su titnagu buvo laikomi metalinėje dėžutėje su lengvai užsidegančia medžiaga.

## Medžiagos skiltuvų gamybai

Be plieno ir titnago, skiltuvams gaminti buvo naudojami įvairūs kiti neporėti aštriabriauniai akmenys, tokie kaip žėrutis, jaspis arba agatas. Japonijoje ugnies skėlimo būdas buvo vykdomas dažniausiai naudojant agatą arba kvarcą.

## Taip pat skaitykite

* Ginklo skiltuvas


Elddon.jpg|Skiltuvas ir medžiagos
Tinderbox.jpg|Skiltuvo rinkinys
Briquets.jpg|XVIII a. skiltuvai iš Britanijos
Krzesiwo kablakowe.jpg|Ankstyvųjų viduramžių skiltuvas
Briquet détail armure Vienne.jpg|Šarvų dekoracija (alkūnės dalyje)
Serbian Cross.svg|Serbiškasis kryžius su 4 skiltuvais – Serbijos herbo dalis
Tennstål.jpg|Šiuolaikinis skiltuvas

## Šaltiniai

## Nuorodos

* Titnagas
* Vikingų ugnies užkūrimas
* Ugnies skėlimas (iliustracija)
* Titnaginis skiltuvas – praktiškas daiktas
* Kaip įžiebti ugnį skiltuvu (''youtube.com'')
Enigma (reikšmės)

**Enigma** gali reikšti:
* Enigma – vokiečių elektroninės muzikos projektas;
* Enigma – portatyvinė šifravimo mašina.
George Adomeit

**George Adomeit** (1879 m. sausio 15 d. Klaipėdoje – 1967 m. lapkričio 22 d. Klivlande) – dailininkas, grafikas. 

## Biografija

Gimė 1879 m. sausio 15 d. Klaipėdoje. 1883 m. kartu su tėvais emigravo į JAV, kur apsigyveno Klivlande. 1894 m. laimėjo Klivlando meno mokyklos stipendiją. 1902 m. kartu su W. H. Webster įkūrė grviravimo įmonę *Caxton Engraving Co.*, kuri XX a. trečiame dešimtmetyje buvo viena iš penkių didžiausių graviravimo įmonių visoje šalyje. 1912 m. pirmą kartą eksponavo savo darbus vienoje iš Klivlando galerijų. Buvo vienas iš Klivlando dailininkų draugijos įkūrėjų. Priklausė JAV grafikų asociacijai. Savo kūrinius eksponavo įvairiose JAV miestų galerijose. Žymiausias darbas *Down to the Harbor* (1925). Nemažai kūrinių saugoma Klivlando meno muziejuje. Mirė 1967 m. lapkričio 22 d. Klivlande. Buvo vedęs Ida von den Steinen (1879–1976), jų dukra Ruth E. Adomeit (1910–1996) buvo rašytoja ir filantropė.

## Nuorodos

* Darbai ir biografija (ang.)
* Biografija I (ang.)
* Darbai (ang.)
* Biografija II (ang.) 
* Biografija III (ang.) 

## Literatūra

* William Robinson, David Steinberg: Transformations in Cleveland Art. Cleveland Museum of Art, 1996. ISBN 978-0940717336. S. 221
Rintė

**Rintė** (*rumbė*) – praeityje kiekvienuose namuose plačiai naudotas namų apyvokos daiktas, rinčiuota (dantyta) siaura pailga lentelė, kurios pagalba moterys skalbė skalbinius, taip pat juos išdžiovintus lygindavo, raičiodamos volelį – kočėlą, kočėtuvę. Rintę spaudžiant ir stumiant, kočėlas su audiniu sukdavosi ir skalbiniai išsilygindavo. Rankomis išgręžtais skalbiniais apvyniodavo kočėlą ir rinte kočiodavo tol, kol „išspausdavo“ visus nešvarumus.

Rintė buvo gaminama iš kietos medienos su rankena viename ilgos lentelės gale (kartais – viršutinėje dalyje). Darbinėje, lygiu paviršiumi plokštumoje buvo išpjaustomi skersiniai užapvalinti „randai“. Priešinga rintės pusė dažniausiai likdavo lygi, neretai buvo pagražinama raižiniais ar piešiniais, geometriniu ar augaliniu ornamentu. Įvairiuose regionuose skyrėsi išpjovų forma ir dydis, įnagio dekoras. Puošnioji pusė kartais įgydavo reljefišką formą, kuri kočiojant tarnaudavo kaip papildoma atrama kitai rankai.

## Lietuvoje

Mediniai įrankiai baltiniams, audiniams lyginti, kočioti lietuvių buityje naudoti iki XX a. vidurio. Buvo įprasta merginoms ar jaunamartėms dovanoti moteriškų darbų įnagius, išdailintus, išpuoštus raižytais ornamentais, ženklais, inicialais. Kadangi nemažai moteriškų darbų būdavo atliekama talkomis arba draugėje, buvo svarbu nepamesti, išskirti savąjį darbo įnagį. Keičiantis buities sąlygoms šie darbo įrankiai tapo tik praeitį liudijančiais eksponatais, jų gaminimas nutrūko. šiandien senuosius moterų darbo įrankius – kultuves, kočėlus su rintėmis – naujam gyvenimui prikelia folklorinių ar etnografinių ansamblių instrumentalistai, sukuriantys originalų medinių instrumentų skambesį, žaismingą ritmiką. Rinte grojama per jos išpjaustytą kočiojimo paviršių braukant mediniais šaukštais ar lazdelėmis.


Kocelas, 2007-05-16.jpg|Lietuviška rintė
Rubel.JPG|Rintė su rankena viršuje (Baltarusija)
Валёк і пральнік.JPG|Baltarusiška rintė


## Literatūra

* Бежкович А. С. и др. *Хозяйство и быт русских крестьян*. – М.: Советская Россия, 1959.
* Бычков В. Н. *Музыкальные инструменты*. – М.: АСТ-ПРЕСС, 2000. – ISBN 5-7805-0537-3.

## Šaltiniai

## Nuorodos

* Verpimo, audimo, skalbimo įrankiai
* Kočėlas (kočėtuvė, kočėtuvas, volkas, rintė, volelis, volkaunė)
Sietas

**Sietas**, **rėtis** – daiktas, skirtas atskirti nuo tam tikrų elementų nenorimus elementus, pvz., jau sumaltus grūdus nuo jų lukštų. Sietas taip pat gali būti naudojamas maisto gamyboje, pvz., purenti miltams (maisto gaminys tampa purus). Sietas taip pat naudojamas atskirti smėlį nuo akmenų.
Huanglongas

**Huanglongas** (supapr. kin. 黄龙, trad. kin. 黃龍, pinyin: *Huánglóng* 'geltonasis drakonas') – istorinė, vaizdinga vietovė šiaurinėje Sičuano dalyje, Kinijoje. Vietovė driekiasi pietine Minšano kalnagūbrio dalimi, 370 km į šiaurės vakarus nuo provincijos sostinės Čengdu. Vietovė garsėja spalvingais vandens telkiniais, kuriems tokią išvaizdą suteikė kalcito klodai, ypač Huanglonggou dauboje, taip pat įvairiomis miško ekosistemomis, snieguotomis viršukalnėmis, kriokliais ir karštosiomis versmėmis. Huanglongas taip pat yra daugelio nykstančių rūšių, tarp kurių yra didžiosios pandos ir auksuotosios riestanosės beždžionės, buveinė. Be to, vietovėje aptikta didelė endeminės orchidėjų rūšies *Cypriptium Plectrochilum* populiacija. Huanglongas 1992 m. buvo paskelbtas UNESCO pasaulio paveldo objektu.

Tūkstančius metų besitęsusios geologinės evoliucijos veikiamame Huanglongo travertino kraštovaizdyje susidarė unikalūs geologiniai sausumos dariniai: ledynai, autochtoninių, angliarūgštinių uolienų klodai ir klintinio tufo sluoksniai, virš kurių teka ir kaupiasi vanduo. Šiame kraštovaizdyje apstu arktiniuose-alpiniuose saulės spinduliuose mirguliuojančių ežerėlių.

Huanglongas apima 1830 km² teritoriją, plytinčią 1700–5588 m aukštyje virš jūros lygio. Pagrindiniai vaizdiniai:

* Huanglongo slėnis (黄龙沟), kurio bendras ilgis siekia 3,6 km, savo forma primenantis drakoną, besiraitantį slėnio kalnų sniego kepurėmis, o geltono, žalio, mėlyno ir rudo atspalvių ežerėliai tviska tarsi jo žvynai.
* Danjuno tarpeklis (丹云峽), tai 1000 m gylio kanjonas, kuriuo srūvantis iš Suebeodingo kalno atitekantis sniego tirpsmo vanduo aprūpina vandeniu visą regioną.
* Muni slėnis (牟尼沟)
* Suebaodingas (雪宝鼎), esantis 5588 m aukštyje
* Suešano kalnagūbris (雪山梁), esantis 4007 m aukštyje
* Raudonųjų žvaigždžių uolienos (红星岩)
* Sigou (四沟)


1 huanglong 2011x.jpg
1 huanglong 2011.jpg
黃龍-五彩池.JPG


## Šaltiniai
Kultuvė

**Kultuvė** – praeityje plačiai naudotas buityje medinis įnagis, lentelė su kotu skalbiniams (drabužiams, audeklams, baltiniams) upėse, ežeruose velėti. Skalbimo metu kartu naudojo ir medines rintes skalbiniams trinti. Pasitiesusios skalbinius ant lentos ar liepto, skalbėjos kultuve juos velėdavo – daužydavo, kad būtų minkštesni. Drabužiams užmerkti ir skalbti pasitelkdavo skobtines geldas.

## Aprašymas

Kultuvė primena kiek išlenktą lentelę su rankena. Ji sudaryta iš pleišto formos lentelės ir koto (rankenos). Skalbimui eketėse žiemą buvo naudojamos su ilgesniu (iki 1 m) kotu. Lentelė būna prie koto siaurėjanti ir storėjanti. Kad skalbėjai kultuvė neišsprūstų iš rankų, padarydavo ją su pakreiptu kotu. Lentelės viršutinė ir jungiančioji su kotu dalis neretai buvo puošiama ornamentais geometriniais, augaliniais, gyvūniniais motyvais – geometriniu raštu, atliekamu kontūrinio įpjovimo linijomis. Jie būna labai įvairūs: nedideli įpjovimai ir sudėtingos segmentinės žvaigždės. Kartais būdavo išpjaustomi padarymo metai, inicialai. Praeityje daugelį buities darbų moterims tekdavo atlikti talkų metu, todėl reikėjo turėti išsiskiriantį įnagį, kad nepasimestų. Kultuvę darydavo iš gluosnio, ievos, klevo.

Be skalbimo, kultuves naudodavo ir linų galvutėms nukulti, pupų, žirnių ankštims aižyti.

Kultuvė pavaizduota Kulautuvos herbe. Kauno rajono miestelio vardas siejamas su šiuo įnagiu, kadangi pasakojama, kad nuo seno moterys Nemune triukšmingai velėdavo skalbinius.

## Šaltiniai

## Nuorodos

* Verpimo, audimo, skalbimo įrankiai
* Medžio dirbiniai moterų buityje
Hendrick Vroom

**Hendrikas Vromas** (, *Hendrik Cornelisz. Vroom*, apie 1562 ar 1563 m., Harlemas, Nyderlandai – 1640 m. vasario 2 d.(?), Harlemas) – XVII a. pr. Nyderlandų tapytojas, vienas pirmųjų marinistų Europos dailėje.

## Biografija

Hendrikas Kornelisonas Vromas gimė apie 1562 ar 1563 m. Harleme. Jo tėvas Kornelis Vromas buvo skulptorius ir keramikas. Iš pradžių Hendrikas dirbo Delfto keramikos puošėju, po to daug keliavo. Lankėsi Ispanijoje, Italijoje, Prancūzijoje, Lenkijoje. Italijoje jis sutiko olandų peizažų tapytoją Paul Bril, gavo užsakymų iš kardinolo Ferdinando de Medičio. Grįžęs į Harlemą Hendrikas Vromas specializavosi jūrinių peizažų žanre. Laikomas šios srities inovatoriumi ir natūralistinio olandų jūrinio peizažo žanro pradininku. 1592−1596 m. jis kūrė dizainus gobelenams, kuriuos užsakė Anglijos admirolas lordas Hovardas Efingemas paminėti Anglijos laivyno pergalei prieš Ispanijos armadą (gobelenai pražuvo 1834 m. gaisro metu). Hendrikas Vromas buvo susilaukęs plataus pripažinimo, jo mokiniu, tikėtina, buvo Janas Porcelis. Hendrikas Vromas mirė 1640 m. Harleme. Palaidotas vasario 2 d. Jo sūnus Kornelis Vromas Jaunesnysis tapo žymiu peizažistu. Kitas sūnus Frederikas taip pat buvo tapytoju.

## Darbų galerija


Vaizdas:Vroom Hendrick Cornelisz Dutch Ships Ramming Spanish Galleys off the Flemish Coast in October 1602.jpg| „Olandų laivai atakuoja ispanų galeras prie Anglijos krantų“ (1617, Amsterdamo valstybinis muziejus)
Vaizdas:Vroom Hendrick Cornelisz A Dutch Ship and Fishing Boat in a Fresh Breeze.jpg| „Olandų laivas ir žvejų valtys brizo metu“ (apie 1628-30, Nacionalinis jūreivystės muziejus, Grinvičas)
Vaizdas:Een aantal Oostindiëvaarders voor de kust Rijksmuseum SK-A-3108.jpeg| „Mauricijus“ ir kiti Rytų Indijos kompanijos laivai“ (1630-40, Amsterdamo valstybinis muziejus)
Vaizdas:Hendrik Cornelisz. Vroom - The Arrival at Vlissingen of the Elector Palatinate Frederick V - WGA25402.jpg| „Elektoriaus palatino Frederiko V atvykimas į Flisingeną“ (1632, Franso Halso muziejus, Harlemas)


## Šaltiniai

* Grinvičo jūreivystės muziejus
* Oxford Reference
* wga.hu
Cornelis Vroom

**Kornelis Vromas** (, *Cornelis Hendricksz Vroom*, 1590 ar 1591 m., – 1661 m. rugsėjo 16 d.(?), Harlemas) – XVII a. Nyderlandų tapytojas, peizažistas.

## Biografija

Kornelis Hendriksonas Vromas gimė 1590 ar 1591 m. Harleme arba Gdanske, į kurį panašiu metu tėvai keliavo. Kartais Kormelis Vromas vadinamas „jaunesniuoju“, kad atskirti nuo bendravardžio menininko senelio. Jo tėvas Hendrikas Vromas buvo tapytojas marinistas. Motina Joosje Cornelisdr Gans. Jis dar turėjo du brolius ir seserį. Brolis Frederikas tapo tapytoju. Kornelis Vromas sekė tėvo pėdomis − jo pirmasis žinomas, 1615 m. datuotas paveikslas vaizdavo jūrinę sceną. Nuo apie 1620 m. Kornelis pradėjo tapyti vien tradicinius peizažus. Šie peizažai turėjo itališkų motyvų, kuriuos įtakojo to meto graviūros, ypač Jano van de Veldės. Jį taip pat veikė Esajas van de Veldė ir Willem Buytewech. Gali būti, kad kažkuriuo metu jaunystėje Kornelis pats pabuvojo Italijoje, nors tai mažai tikėtina. Kornelis kartu su broliu Frederiku buvo Harlemo Šv. Luko tapytojų gildijos nariais. Tiksli jo įstojimo data nežinoma. Kornelis Vromas savo laiku buvo vertinamas geriausiu Harlemo peizažistu, jam esą retkarčias prilygdavo tik Pieter de Molijn. Kornelis Vromas mirė 1661 m. Palaidotas rugsėjo 16 d. Harlemo *Grote Kerk* bažnyčioje. Jis nebuvo vedęs, bet turėjo nesantuokinį sūnų Jakobą, kuris tapo tapytoju.

## Darbų galerija


Vaizdas:Vroom Landscape with hunters.jpg| „Peizažas su medžiotojais“ (1628-30, Nacionalinis muziejus, Krokuva)
Vaizdas:Cornelis Hendricksz. Vroom (II) - Landscape with Estuary - WGA25400.jpg| „Peizažas su įlanka“ (apie 1638, Franso Halso muziejus, Harlemas)
Vaizdas:Cornelis Hendrickszoon Vroom - Trees behind a Wooden Fence, c. 1638-1642 - Google Art Project.jpg| „Medžiai už medinės užtvaros“ (piešinys, 1638-42, Albertina, Viena)
Vaizdas:Cornelis Hendricksz. Vroom (II) - Pastoral Landscape - WGA25401.jpg| „Pastoralinis peizažas“ (apie 1650, privatus rinkinys)


## Šaltiniai

* Painting in Haarlem 1500-1850: The Collection of the Frans Hals. Liudon, -2006.
* wga.hu
Reflektor

**Reflektor** – ketvirtasis studijinis kanadiečių roko grupės „Arcade Fire“ albumas, išleistas 2013 m. spalio 28 d. Albumas buvo įkvėptas Haičio tautinės „rara“ muzikos. Grupė albumo pirmąjį singlą „Reflektor“ išleido pasivadinus „The Reflektors“ pavadinimu. Albumas susilaukė teigiamų kritikų įvertinimų ir debiutavo pirmoje vietoje JAV, Jungtinėje Karalystėje bei Kanadoje.

2015 m. „Grammy“ apdovanojimuose albumas buvo nominuotas geriausio alternatyviosios muzikos albumo kategorijoje, o daina „We Exist“ – geriausio vaizdo klipo.

## Dainų sąrašas

## Išnašos
The 20/20 Experience – 2 of 2

**The 20/20 Experience – 2 of 2** – ketvirtasis studijinis amerikiečių atlikėjo Justin Timberlake albumas, išleistas 2013 m. rugsėjo 27 d. Tai – antroji ankstesniojo albumo „The 20/20 Experience“ dalis. Nepaisant to, jog albumas susilaukė vidutiniškų kritikų įvertinimų, albumas debiutavo pirmojoje „Billboard 200“ reitingo vietoje.

Abiejų albumų rinkinys „*The 20/20 Experience – The Complete Experience*“ išleistas tą pačią dieną kaip ir šis albumas. Rinkinys 2014 m. nominuotas „Grammy“ apdovanojimui geriausio vokalinio pop albumo kategorijoje.

## Dainų sąrašas

## Išnašos
Ann Sophie

**Ann Sophie Dürmeyer** (g. 1990 m. rugsėjo 1 d. Londone), geriau žinoma tiesiog kaip **Ann Sophie** – Vokietijos dainininkė ir dainų autorė.

## Biografija

Ann Sophie gimė 1990 m. rugsėjo 1 d. Londone, vokiečių šeimoje. Kiek vėliau, šeima išvyko į Vokietiją, kur apsigyveno Hamburgo mieste. Nuo ketverių metų Ann pradėjo lankyti baleto pamokas. 2010 metais mergina išvyko į Niujorką (JAV), kur mokėsi Lee Strasberg teatro ir filmų institute. 2012 m. atlikėja išleido debiutinį singlą *Get Over Yourself*.

2015 m. nusprendusi dalyvauti Vokietijos „Eurovizijos“ nacionalinėje atrankoje, mergina į jį pateko tik per papildomą atrankos koncertą, kuris buvo surengtas 2015 m. vasarį. Nors šalies nacionalinio finalo *Unser Song für Österreich* nugalėtoju tapo Andreas Kümmert, tačiau jis atsisakė galimybės atstovauti šaliai, todėl ši garbė buvo atiduota antroje vietoje likusiai Ann Sophie. Mergina 2015 m. „Eurovizijoje“ atliko kūrinį „Black Smoke“.

## Diskografija

### Singlai
* 2015: *Black Smoke*

## Šaltiniai

## Nuorodos

* Oficiali svetainė – annsophiemusic.com 
* 

|-
Prism

**Prism** – ketvirtasis studijinis amerikiečių atlikėjos Katy Perry albumas, išleistas 2013 m. spalio 18 d. Nors buvo planuota, jog albumas bus kiek tamsesnis, nei ankstesnieji, galiausiai gavosi taip, jog „Prism“ tapo labiausiai šokių muzikos įkvėptu albumu. Kritikai albumą vertino skirtingai: vieni gyrė už brandesnius dainų žodžius, tačiau kiti peikė, jog dainos pernelyg vienodos. Albumo singlai „Roar“ ir „Dark Horse“ pasiekė pirmąsias vietas „Billboard Hot 100“ reitinge. Pats albumas taip pat debiutavo pirmojoje „Billboard 200“ reitingo vietoje ir tapo greičiausiai parduodamu atlikėjos albumu. Vėliau paaiškėjo, jog „Prism“ buvo šeštasis geriausiai parduodamas 2013 m. albumas pasaulyje. 2015 m. duomenimis, visame pasaulyje parduota virš keturių milijonų albumo kopijų.

2014 m. „Grammy“ apdovanojimuose daina „Roar“ nominuota metų dainos ir geriausio solinio pop atlikimo nominacijose. 2015 m. apdovanojimuose albumas nominuotas geriausio vokalinio pop albumo nominacijoje, o daina „Dark Horse“ geriausio grupinio pop atlikimo.

## Dainų sąrašas

## Išnašos
Bangerz

**Bangerz** – ketvirtasis amerikiečių atlikėjos Miley Cyrus albumas, išleistas 2013 m. spalio 4 d. Tai – pirmasis Cyrus albumas, išleistas po to, kai ji nusprendė siekti tik muzikinės karjeros, atsisakydama kino. Albumas susilaukė nevienodų kritikų įvertinimų. Vieni gyrė albumo originalumą ir jo produkciją, tačiau peikė Cyrus elgesį viešumoje. Singlas „Wrecking Ball“ pasiekė pirmąją vietą „Billboard Hot 100“ reitinge ir tapo pirmuoju atlikėjos singlu, pasiekusiu šią viršūnę. Pats albumas taip pat debiutavo pirmojoje „Billboard 200“ reitingo vietoje ir tapo atlikėjos penktu įrašu, pasiekusiu pirmąją vietą. 2018 m. duomenimis, JAV parduota virš trijų milijonų įrašo kopijų ir jis tapęs triskart platininiu.

2015 m. „Grammy“ apdovanojimuose albumas nominuotas geriausio vokalinio pop albumo nominacijoje.

## Dainų sąrašas

## Išnašos
Azúcar Moreno

**„Azúcar Moreno“** () – ispanų muzikos duetas iš Badachoso, kurį sudaro seserys Antonia „Toñi“ ir Encarnación „Encarna“ Salazar.

## Biografija

Dueto narės – seserys Antonia „Toñi“ Salazar (g. 1963 m. kovo 14 d.) ir Encarnación „Encarna“ Salazar (g. 1961 m. sausio 10 d.). Jų šeimos nariai buvo dideli muzikos mėgėjai: jų senelis buvo muzikantas, tėvas – dainininkas ir dainų autorius, o broliai Juan, Manuel ir Jose – grupės „Los Chunguitos“ nariai.

Karjeros pradžioje seserys dainavo brolių grupėje kaip pritariančiosios atlikėjos. 1982 m. jos buvo atrastos įrašų kompanijos „EMI“ ir išleido du albumus, kurie sulaukė vidutinės sėkmės. 1988 m. pasirašė sutartį su kita įrašų kompanija „CBS-Epic“. Tais pačiais metais pasirodė trečiasis grupės albumas „Carne De Melocotón“. Tai vienas pirmųjų Ispanijos muzikos albumų, sujungusių romų muziką ir tradicinį *cantaora* vokalo stilių su miesto šokių ritmais, tokiais kaip disko, ritmenbliuzas, fankas ir techno. Vienas didžiausių šio laikotarpio hitų tapo daina „Debajo Del Olivo“, išleista 1988 m.

1990 metais „Azúcar Moreno“ atstovavo Ispanijai 1990 m. „Eurovizijos“ dainų konkurse Zagrebe. Su José Luis Abel sukurta daina „Bandido“ sulaukė didelio palaikymo – nors duetas konkurse pasirodė pirmu numeriu, tačiau pelnė 96 taškus, ko pakako užimti aukštą 5 vietą.

Eurovizinė daina „Bandido“ ir analogišku pavadinimu išleistas albumas, taip pat singlas „Devórame Otra Vez“ duetui tapo atspirties tašku tarptautinėje karjeroje. Per šiuos metus Encarna ir Toñi Salazar turėjo galimybę dirbti su žymiais įrašų prodiuseriais, tokiais kaip Emilio Estefan ir Estéfano. Tais pačiais metais pelnė „Billboard“ muzikos apdovanojimą kaip geriausia lotynų muzikos grupė, tapusi viena populiariausių pop grupių Ispanijoje. 1991 metais išleistas albumas „Mambo“ sulaukė didelės komercinės sėkmės Japonijoje, o 1994 metais daina „El Amor“ buvo filmo „The Specialist“ titulinė daina.

Po nuviliančio 2005 m. „Eurovizijos“ atstovių „Son de Sol“ rezultato, „Azúcar Moreno“ tapo vienu kandidatų į sekančių metų „Euroviziją“. Vėliau buvo paskelbti trys dalyviai: „Azúcar Moreno“, David Civera ir „Las Ketchup“, tačiau duetas nebuvo atrinktas 2006 m. atstovu konkurse.

## Diskografija
* 1984 – *Con la Miel en los Labios*
* 1986 – *Estimúlame*
* 1988 – *Carne de Melocotón*
* 1989 – *Mix In Spain* (Remiksų albumas)
* 1990 – *Bandido*
* 1990 – *The Sugar Mix Album* (Remiksų albumas)
* 1991 – *Mambo*
* 1992 – *Ojos Negros*
* 1994 – *El Amor*
* 1996 – *Esclava De Tu Piel*
* 1998 – *Mucho Azúcar – Grandes Éxitos*
* 1998 – *Olé*
* 2000 – *Amén*
* 2001 – *Únicas*
* 2003 – *Desde el Principio*
* 2006 – *Bailando Con Lola*

## Nuorodos
* 

|-
Nothing Was the Same

**Nothing Was the Same** – trečiasis studijinis kanadiečių reperio Drake albumas, išleistas 2013 m. rugsėjo 24 d. Kartu albume dainas atlieka tokie hiphopo atlikėjai, kaip 2 Chainz, Big Sean, Jay-Z ir kiti. Albumas susilaukė teigiamų kritikų įvertinimų, taip pat per pirmąją savaitę vien JAV buvo parduota 658 000 albumo kopijų ir jis debiutavo pirmojoje „Billboard 200“ reitingo vietoje. 2018 m. albumui JAV tapo keturiskart platininiu, pardavus keturis milijonus kopijų.

2014 m. albumas nominuotas „Grammy“ apdovanojimui, geriausio repo albumo kategorijoje.

## Dainų sąrašas

## Išnašos
From Here to Now to You

**From Here to Now to You** – šeštasis studijinis amerikiečių atlikėjo Jack Johnson albumas, išleistas 2013 m. rugsėjo 17 d. Per pirmąją savaitę JAV buvo parduota 117 000 albumo kopijų ir jis debiutavo pirmojoje „Billboard 200“ reitingo vietoje.

## Dainų sąrašas

## Išnašos
Parlamentinis valdymas

**Parlamentinis valdymas** – valstybės valdymo forma, kai valdžia koncentruojama parlamente.

Parlamentinio valdymo atveju ministrų kabinetas yra atsakingas parlamentui. Paprastai tiek ministras pirmininkas, tiek ministrai yra parlamento nariai.

Parlamentinio valdymo pranašumu laikoma tai, kad, jei parlamente yra stabili dauguma, yra aišku, kuri partija turi prisiimti atsakomybę už valstybės valdymą. Tačiau jei dauguma nėra stabili, vyksta dažnos vyriausybės krizės.

Šalys su parlamentiniu valdymu gali būti konstitucinės monarchijos, kur monarchas yra valstybės vadovas, o vyriausybės vadovas beveik visada yra parlamento narys, ir parlamentinės respublikos, kur daugiau ceremoninį vaidmenį atlieka prezidentas (valstybės vadovas), o vyriausybės vadovu dažniausiai yra įstatymų leidėjas. Kai kuriose parlamentinėse respublikose valstybės galva taip pat yra ir valstybės vadovas, tačiau yra renkamas ir yra atskaitingas parlamentui. Šalyse, kuriose veikia dvejų rūmų  parlamentai dažniausiai, tačiau ne visada vyriausybės vadovas yra ir žemųjų rūmų narys.

Parlamentarizmas yra dominuojanti valdymo forma Europoje - 32 šalių iš 50 turi šį valdymą. Parlamentinis valdymas taip pat paplitęs Karibų regione (10 iš 13 salų valstybių) bei Okeanijoje. Kitose pasaulio vietose ši valdymo sistema retesnė, tačiau vis dėlto sutinkama kiekviename žemyne, ypač valstybėse, kurios kolonijiniais laikais buvo užkariautos Britų imperijos. Tokiose valstybėse paplitusi specifinė britiška atmaina, vadinamoji Vestminsterio sistema.

Parlamentui atskaitinga vyriausybė pirmąkart atsirado XVII a. vid. Anglijoje. Panašią sistemą vėliau naudojo valdžią paėmę revoliucionieriai (žinomiausias pavyzdys - Prancūzija XVIII a. pab.), tačiau revoliucijų laikotarpiu atsiradę nacionaliniai susirinkimai kartu vykdė ir vykdomosios valdžios funkcijas. Vėliau būdavo pereinama prie kitokios valdžios formos.

## Išnašos
Keith Urban

**Kitas Lajonelis Urbanas** (*Keith Lionel Urban*, g. 1967 m. spalio 26 d.) – Naujosios Zelandijos kantri atlikėjas, dainų autorius ir muzikantas. 1991 m. jis išleido debiutinį albumą „Keith Urban“, tačiau jau kitąmet persikėlė gyventi į JAV.

2024 m. duomenimis, atlikėjas yra išleidęs dvylika studijinių albumų, iš kurių naujausiasis, „High“, išleistas 2024 m. rugsėjį.

Nuo 2006 m. atlikėjas yra vedęs aktorę Nicole Kidman.

## Diskografija
**Studijiniai albumai**
* *Keith Urban* (1991)
* *Keith Urban* (1999)
* *Golden Road* (2002)
* *Be Here* (2004)
* *Love, Pain & the Whole Crazy Thing* (2006)
* *[[Defying Gravity (Keith Urban albumas)|Defying Gravity]]* (2009)
* *Get Closer* (2010)
* *[[Fuse]]* (2013)
* *Ripcord* (2016)
* *Graffiti U* (2018)
* *The Speed of Now Part 1* (2020)
* *High* (2024)

## Išnašos

## Nuorodos
* 
*
Bai Taigos kožunas

**Bai Taigos kožunas** (, ) – administracinis rajonas Rusijoje, Tuvos vakaruose. Administracinis centras – Teli.

## Geografija

Kožunas turi sienas su Chakasija ir Kalnų Altajumi. Teritorijoje stūkso Bai Taigos kalnų masyvas. Taip pat yra Kara Cholio saugoma teritorija – Ubsu Nuro duburio (UNESCO pasaulio paveldas) objekto dalis.

## Ūkis

Verčiamasi daugiausia gyvulininkyste. Yra Šiviligo radono vandens versmės. Veikia Kara Chol Turo turistinė bazė.

## Gyvenvietės

Kožunas padalintas į 7 kaimo gyvenvietes (sumonus):

* Bai Talas
* Kara Cholis
* Kyzyl Dagas
* Teli
* Chemčikas
* Šujus
* Er Chavakas

## Šaltiniai
Barun Chemčiko kožunas

**Barun Chemčiko kožunas** (, ) – administracinis rajonas Rusijoje, Tuvos vakaruose. Administracinis centras – Kyzyl Mažalykas.

## Geografija

Kožunas turi sieną su Chakasija. Svarbiausia upė – Chemčikas (su intakais Barlyku, Ajan Chemu).

## Ūkis

Verčiamasi maisto pramone, avininkyste, auginami javai.

## Gyvenvietės

Barun Chemčiko kožunas vienas tankiausiai gyvenamų Tuvoje. Jame yra Ak Dovurako miestas (bet į rajono sudėtį nepatenka).

Kožunas padalintas į 9 kaimo gyvenvietes (sumonus):

* Kyzyl Mažalykas
* Akas
* Aksy Barlykas
* Ajangaty
* Barlykas
* Bižiktig Chaja
* Ergi Barlykas
* Chondelenas
* Šekperas

## Šaltiniai
Dzun Chemčiko kožunas

**Dzun Chemčiko kožunas** (, ) – administracinis rajonas Rusijoje, Tuvos vakarinėje dalyje. Administracinis centras – Čadanas.

## Geografija

Pagrindinę kožuno dalį užima Tuvos dubuma. Svarbiausia upė – Chemčikas.

## Ūkis

Verčiamasi daugiausia gyvulininkyste, daržovių auginimu. Miško ir medienos apdirbimo, maisto, statybinių medžiagų gamybos pramonė. Kasamos akmens anglys.

Turistinis objektas – Ustu Churė budistų vienuolynas.

## Gyvenvietės

Kožunas padalintas į 11 kaimo gyvenviečių (sumonų) yra 1 miestas (Čadanas):

* Bažyng Alakas
* Bajan Tala
* Ijmė
* Teve Chaja
* Šemi
* Chajyrkanas
* Chorum Dagas
* Chendergėjus
* Čyrgaky
* Čyra Bažy
* Eldig Chemas


Устуу-Хурээ 01.JPG|Ustu Churė vienuolynas
Chadan ugol.jpg|Čadan anglies kasykla
Чайлаг.JPG|Kožuno kraštovaizdis


## Šaltiniai
Ča Cholio kožunas

**Ča Cholio kožunas** (, ) – administracinis rajonas Rusijoje, Tuvos vidurinėje dalyje. Administracinis centras – Ča Cholis.

## Geografija

Kožunas turi sieną su Krasnojarsko kraštu. Teritorijoje telkšo Sajanų–Šušenskojės HE tvenkinio dalis, teka Kožajus, Ča Cholis, Chemčikas, Bai Bulunas, Ulug Kara Sugas, Bidilingas, Čingė, Orta Chemas, Kuilug Chemas.

## Ūkis

Verčiamasi daugiausia gyvulininkyste.

## Gyvenvietės

Kožunas padalintas į 4 kaimo gyvenvietes (sumonus):

* Ak Durugas
* Kyzyl Dagas (c. Bulun Terekas)
* Ča Cholis
* Šančy

## Šaltiniai
Čedi Cholio kožunas

**Čedi Cholio kožunas** (, ) – administracinis rajonas Rusijoje, Tuvos vidurinėje dalyje. Administracinis centras – Chovu Aksy.

## Geografija
Svarbiausia upė – Elegestas. Paviršius kalnuotas, aukščiausia kožuno vieta – 2606 m.

## Ūkis
Verčiamasi daugiausia gyvulininkyste. Pagal laikomų gyvulių skaičių kožunas užima 2-ą vietą respublikoje.

## Gyvenvietės
Kožunas padalintas į 4 kaimo gyvenvietes (sumonus):

* Ak Talas
* Elegestas
* Cholčiukas
* Chovu Aksy

## Šaltiniai
Vendžou

**Vendžou** (), seniau ***Venčou*** – prefektūros lygio miestas pietryčių Kinijos Liaudies Respublikoje, Džedziango provincijoje. Gyventojų 3 mln., miesto aglomeracijoje – 9,1 mln. (2010 m. duomenys).

Eina geležinkeliai ir plentai į Hangdžou, Siameną. Veikia tarptautinis oro uostas.

Yra Šengšou budistų šventyklų, Čengsi krikščionių bažnyčia, Didysis teatras.

## Istorija
Seniau miestas vadintas ***Jongdzia***, ***Jungčia*** arba ***Jungkia*** () pavadinimu. Vendžou istorija datuojama 2500 m. pr. m. e., kai vietovė garsėjo seladono dirbiniais.

Vendžou ilgą laiką vaidino tradicinio uosto vaidmenį. Per Vendžou prekės pasiekdavo vidines kalnuotas Džedziango provincijos vietoves. Nuo 1877 m. Vendžou atidarytas prekybai su užsienio šalimis. Iš Vendžou uosto kurį laiką eksportuota arbata, bet vietovėje nebuvo sukurta užsieniečių gyvenviečių. Nuo 1937 iki 1942 m., Antrojo Kinijos-Japonijos karo metu, Vendžou svarba išaugo, nes jis buvo vienas iš penkių Kinijos valdžioje likusių uostų. Karui einant į pabaigą jo reikšmė sumenko, bet 1955 m. atkūrus prekybą palei Džedziango krantus, miesto ekonomika ėmė atsigauti.

## Geografija ir klimatas
Miestas įsikūręs prie Oudziango žiočių, ant pietinio upės kranto, jį supa kalnai ir Rytų Kinijos jūra. Jūroje apie 355 km atstumu nuo miesto pakrantės išsidėsčiusios 436 lygumų salos. Vendžou kraštovaizdis daugiausia kalnuotas, 76 proc. teritorijos dengia kalnai ir kalvos, pvz., Jandango kalnai, pakrantės kalnų ruožas, besidriekiantys rytinėje prefektūros dalyje.

Vasaros nėra itin karštos, o žiemos itin šaltos. Nuo to ir kilęs miesto pavadinimas *Wēnzhōu*, reiškiantis 'švelnaus klimato, jauki žemė'.

## Ekonomika
Tai prekybos (išvežama arbata, vynas, džiutas, mediena, popierius) ir žvejybos uostas. Vystoma metalo, medienos apdirbimo, odos, tekstilės, porceliano, chemijos, popieriaus, maisto pramonė, laivų statyba, žemės ūkio mašinų gamyba. Taip pat plėtojamas turizmas. Yra Ekonominės ir technologinės plėtros zona (įkurta 1992 m.).

## Išnašos
Fuse

**Fuse** – aštuntasis studijinis kantri atlikėjo Keith Urban albumas, išleistas 2013 m. rugsėjo 10 d. Albume kartu dainas atlieka Miranda Lambert bei Eric Church. „Fuse“ susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje. 2017 m. albumas JAV tapo platininiu, pardavus virš milijono kopijų.

## Dainų sąrašas

## Išnašos
Ka Chemo kožunas

**Ka Chemo kožunas** (, ) – administracinis rajonas Rusijoje, Tuvos rytinėje dalyje. Tai antras pagal dydį kožunas Tuvoje. Administracinis centras – Saryg Sepas.

## Geografija

Iš rytų ribojasi su Mongolija. Svarbiausia upė – Ka Chemas (Mažasis Jenisiejus) su intaku Bilinu. Abipus upės slėnio paviršius kalnuotas (Rytų Tuvos kalnynas). Plyti kalnų miškai, miškastepės.

## Ūkis

Verčiamasi daugiausia gyvulininkyste, miškininkyste. Vystomas vandens turizmas.

## Gyvenvietės

Ka Chemo kožunas pasižymi ženklia sentikių bendruomene (centras – Sizimas).

Kožunas padalintas į 15 kaimo gyvenviečių (sumonų):

* Sug Bažy
* Biuren Chemas (Zubovka)
* Kundustugas (Fiodorovka)
* Koptu Aksy (Bojarovka)
* Kiok Chakas (Medvedevka)
* Saryg Sepas
* Derzig Aksy (Danilovka)
* Biure Aksy (Griaznucha)
* Sizimas
* Eržėjus
* Juš Beldyras
* Avyjganas
* Buren Bai Chakas
* Ilinka

## Šaltiniai
Yours Truly

**Yours Truly** – debiutinis amerikiečių atlikėjos Ariana Grande studijinis albumas, išleistas 2013 m. rugpjūčio 30 d. Albumas susilaukė teigiamų kritikų įvertinimų, kurie gyrė atlikėjos vokalinius sugebėjimus, kurie net buvo lyginami su Mariah Carey, bei puikiai atkurtą 1990-ųjų R&B skambesį . „Yours Truly“ debiutavo pirmojoje „Billboard 200“ reitingo vietoje. 2016 m. JAV albumas tapo platininiu, pardavus virš milijono kopijų.

## Dainų sąrašas

## Išnašos